I.

Uredba Vijeća (EEZ) br. 797/85 od 12. svibnja 1985. (SL L 93, 30.3.1985., str. 1.), kako je zadnje izmijenjena Uredbom (EEZ) br. 2176/90 (SL L 198, 28.7.1990., str. 6.). Sljedeći se članak umeće: „Članak 32.b 1. Sljedeće posebne odredbe primjenjuju se za područje bivše Demokratske Republike Njemačke: (a) dogovori predviđeni glavom 01. i 02. primjenjuju se od poslovne godine 1991./92. nadalje; (b) za zemljište zasađeno krumpirom može se zatražiti pomoć za stavljanje zemljišta na ugaru, bez obzira na članak 1.a stavak 2.; (c) kada područje oranice nekoga gospodarstva, uključujući po potrebi zemljište zasađeno krumpirom, kako je utvrđeno člankom 1.a stavkom 2., premašuje 750 hektara, uvjet prema kojem se najmanje 20 % zemljišta stavlja na ugaru, kako je utvrđeno člankom 3. zamjenjuje se uvjetom da se najmanje 150 hektara stavlja na ugaru; (d) kada se osnivaju obiteljska poljoprivredna gospodarstva — ne primjenjuje se uvjet iz članka 2. stavka 2. prve alineje, — Savezna Republika Njemačka može dodijeliti pomoć iz članka 7. i 7.a za zemljoradnike mlađe od 55 godina. Pomoć koja se dodjeljuje zemljoradnicima starijima od 40 godina nije u nadležnosti Fonda; (e) uvjeti u članku 3. stavku 3. drugom podstavku i iz članka 6. stavka 4. prve alineje ne primjenjuju se za pomoć koja se dodjeljuje u kontekstu stvaranja novih obiteljskih poljoprivrednih gospodarstava ili restrukturiranja zadružnih poljoprivrednih gospodarstava, ako broj krava muzara na svim novim ili restrukturiranim poljoprivrednim gospodarstvima ne prelazi broj krava muzara koje su nekada bile na starim poljoprivrednim gospodarstvima. Ako Vijeće ne usvoji do 31. prosinca 1990. dogovore oko zahtjeva koji su predani od 1. siječnja 1991. za pomoć za investiranje u sektoru proizvodnje svinja, uvjeti iz članka 3. stavka 4. i druge alineje članka 6. stavka 4. koje se odnose na broj svinjaca ne primjenjuje se na pomoć koja je dodijeljena u kontekstu stvaranja novih obiteljskih poljoprivrednih gospodarstava ili restrukturiranja zadružnih poljoprivrednih gospodarstava, ako broj svinjaca na svim novim ili restrukturiranim poljoprivrednim gospodarstvima ne prelazi broj svinjaca koji su nekada postojali na starim poljoprivrednim gospodarstvima; (f) omjer investicija iz prvog podstavka članka 4. stavka 2. iznosi 140 000 ECU po radnom mjestu i 280 000 ECU po poljoprivrednom gospodarstvu; (g) u okviru restrukturiranja zadružnih poljoprivrednih gospodarstava primjenjuje se članak 6. stavak 5. i na udruženja koja nisu usvojila pravi oblik zadruge; (h) posebni sustav pomoći za poljoprivredna područja u zapostavljenim područjima, koja su određena prema kriterijima koje je utvrdila Savezna Republika Njemačka, mogu se primijeniti tijekom 1991. Tijekom tog razdoblja glava III. se ne primjenjuje za područje bivše Demokratske Republike Njemačke. Fond nije odgovoran za troškove nastale na temelju ovog posebnog sustava. 2. Odredbe stavka 1. točaka (b) do (g) primjenjuju se do 31. prosinca 1993. Do kraja 1992. Komisija podnosi Europskom parlamentu i Vijeću izvješće o provedbi i razvoju intervencija i mjera preustroja. Uzimajući u obzir postignute rezultate i razvoj situacije, Komisija može po potrebno dostaviti prijedloge kako bi ove mjere bile još učinkovitije.”